Η επέμβαση μπορεί να πραγματοποιηθεί λαπαροσκοπικά ή ρομποτικά, απαιτεί γενική αναισθησία και είναι τελείως ανώδυνη μετεγχειρητικά. Την 1η μέρα μετά την επέμβαση πραγματοποιείται ακτινολογική μελέτη του τελικού αποτελέσματος και ο ασθενής μπορεί να επιστρέψει σπίτι του.
Απαιτείται ειδική διατροφή, υδρική τις πρώτες 10 μέρες, πολτώδεις τροφές στη συνέχεια και μέχρι το τέλος του 1ου μήνα, και από κει κι έπειτα επιτελείται σταδιακή επάνοδος σε πλήρη δίαιτα χωρίς περιορισμούς.
Δεν έχει σημασία, όμως, μόνο η ποσότητα της προσλαμβανόμενης τροφής, αλλά και η ποιότητα. Έτσι, θα πρέπει να αποφεύγονται τα γλυκά και οι τροφές με πολλές θερμίδες κι αυτό είναι ένα σημαντικό σημείο που θα πρέπει να τονιστεί εξ’ αρχής στον ασθενή και να συμφωνηθεί ότι θα έχει απόλυτη πειθαρχία.